สวัสดีค่ะ รบกวนสอบถามหน่อยค่ะ แม่ มีรอยจ้ำช้ำ(เขียวๆดำๆ) ที่ขา เวลากด มีอาการเจ็บ แต่ไม่เป็นไตแข็ง รอยใหญ่ประมาณ 4-5 เซ็น แต่เป็น แล้วก็หายไปเอง โดยไม่ได้ไปเดินชน หรือ ประสบอุบัติเหตุอะไร อยากทราบว่า เกิดจากอะไร แล้วจะมีผลที่นำไปสู่โรคร้ายหรือเปล่าค่ะ หรือ ควรไปพบแพทย์
สวัสดีครับ จากประวัติที่ให้มา รอยจ้ำที่เกิดขึ้นเอง โดยไม่มีการชนหรือกระแทก มีความเป็นไปได้ว่าเกิดจากการความผิดปกติในการควบคุมเลือดไหล จนทำให้เส้นเลือดฝอยแตกเอง และซ่อมแซมตัวเองช้า ซึ่งอาจเป็นผลมาจากเกล็ดเลือดต่ำ หรือ กลไกการหยุดเลือดออกบกพร่องได้ครับเบื้องต้น แนะนำให้พบแพทย์เพื่อรับคำปรึกษา และ ตรวจเลือดเพิ่มเติม เพื่อความแน่ใจดีกว่าครับ เพราะอาจมีความผิดปกติในระบบโลหิตอื่นที่ควรวินิจฉัยต่อไปครับ